ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการวิเคราะห์ความเสี่ยงศัตรูพืชซึ่งการนำเข้าสิ่งต้องห้าม[๑] ตามประกาศกระทรวงเกษตรและสหกรณ์เรื่อง กำหนดพืช และพาหะจากแหล่งที่กำหนดเป็นสิ่งต้องห้าม ข้อยกเว้น และเงื่อนไขตามพระราชบัญญัติกักพืชพ.ศ. ๒๕๐๗ (ฉบับที่ ๕) พ.ศ. ๒๕๕๐ ลงวันที่ ๒๖ เมษายน พ.ศ. ๒๕๕๐ กำหนดข้อยกเว้นหรือเงื่อนไขการอนุญาตให้นำเข้าสิ่งต้องห้ามได้โดยต้องทำการวิเคราะห์ความเสี่ยงศัตรูพืชให้เสร็จสิ้นสมบูรณ์ ตามหลักเกณฑ์ วิธีการและเงื่อนไขที่อธิบดีกรมวิชาการเกษตรกำหนดนั้น อธิบดีกรมวิชาการเกษตรจึงออกประกาศไว้ดังต่อไปนี้ข้อ ๑ องค์กรอารักขาพืชแห่งชาติ (National Plant Protection Organization, NPPO) ของประเทศผู้ส่งออก ต้องยื่นคำขออนุญาตนำเข้าสิ่งต้องห้ามเป็นลายลักษณ์อักษรต่ออธิบดีกรมวิชาการเกษตรตามที่อยู่ดังต่อไปนี้อธิบดีกรมวิชาการเกษตรเลขที่๕๐ ถนนพหลโยธิน จตุจักรกรุงเทพฯ๑๐๙๐๐, ประเทศไทยโทรศัพท์+ ๖๖ ๒ ๙๔๐ ๕๔๑๒โทรสาร+ ๖๖ ๒ ๙๔๐ ๕๕๒๘ข้อ ๒ องค์กรอารักขาพืชแห่งชาติของประเทศผู้ส่งออกต้องส่งข้อมูลทั้งหมดเป็นภาษาอังกฤษ เพื่อประกอบการวิเคราะห์ความเสี่ยงศัตรูพืช ดังต่อไปนี้๒.๑ที่อยู่ที่สมบูรณ์ขององค์กรอารักขาพืชแห่งชาติ รวมทั้งหมายเลขโทรศัพท์ โทรสาร และข้อมูลติดต่อทางจดหมายอิเล็คทรอนิกส์๒.๒ข้อมูลเกี่ยวกับพืชที่ประสงค์จะส่งออกมายังประเทศไทย๒.๒.๑ชื่อวิทยาศาสตร์ รวมถึงผู้ตั้งชื่อ๒.๒.๒อนุกรมวิธานของพืช๒.๒.๓ชื่อพ้อง๒.๒.๔ชื่อสามัญ๒.๒.๕พันธุ์หรือสายพันธุ์๒.๒.๖ส่วนของพืชที่จะส่งออก เช่น ผล เมล็ด เป็นต้น๒.๒.๗การใช้ประโยชน์ของพืช เช่น บริโภค อุปโภค ขยายพันธุ์ เป็นต้น๒.๒.๘ประเทศปลายทางที่จะส่งพืชไป (ประเทศอื่น)๒.๒.๙ภาพถ่ายของพืช๒.๓ข้อมูลเกี่ยวกับแหล่งปลูกพืช๒.๓.๑มลรัฐ ภูมิภาค จังหวัด ตำบล และอื่น ๆ๒.๓.๒แผนที่แสดงแหล่งปลูกพืช๒.๓.๓สภาพภูมิอากาศของแหล่งปลูกพืช๒.๓.๔ปริมาณที่คาดว่าจะส่งออก๒.๔ข้อมูลเกี่ยวกับการผลิตและการเพาะปลูกพืช๒.๔.๑แผนการที่เฉพาะสำหรับการบริหารจัดการศัตรูพืช แผนการเฝ้าระวังศัตรูพืช และระบบการตรวจรับรองการปลอดศัตรูพืชเช่น ข้อมูลการสำรวจ หรือวิธีการสุ่มตัวอย่าง เป็นต้น๒.๔.๒ผลผลิตจากพื้นที่ที่ได้รับการรับรองอย่างเป็นทางการว่าปลอดศัตรูพืช โดยองค์กรอารักขาพืชแห่งชาติ๒.๔.๓กฎระเบียบควบคุมศัตรูพืชภายในประเทศ เช่น พื้นที่ปลอดศัตรูพืช มาตรการควบคุมการนำเข้าหรือข้อกำหนดสำหรับการนำเข้า เป็นต้น๒.๔.๔การผลิต วิธีการเก็บเกี่ยว ช่วงเวลาเก็บเกี่ยว๒.๕ข้อมูลเกี่ยวกับศัตรูพืชที่พบบนส่วนของพืชที่ส่งออก และพาหะของเชื้อโรคพืชที่ทำลายพืช(ดูตาราง)๒.๕.๑ชื่อวิทยาศาสตร์ รวมถึงผู้ตั้งชื่อ๒.๕.๒อนุกรมวิธานของศัตรูพืช๒.๕.๓ชื่อพ้อง๒.๕.๔ชื่อสามัญ๒.๕.๕ชื่อพืชอาศัย (ชื่อวิทยาศาสตร์และสายพันธุ์ถ้าเกี่ยวข้อง)๒.๕.๖ส่วนของพืชที่ศัตรูพืชเข้าทำลาย๒.๕.๗อาการหรือลักษณะการทำลาย๒.๕.๘การแพร่กระจาย๒.๕.๙การทำลายของประชากรศัตรูพืชในช่วงระยะเวลาหนึ่ง (พบได้ทั่วไป บางครั้งบางคราว หรือนานๆครั้ง)๒.๕.๑๐วิธีการป้องกันกำจัดศัตรูพืช๒.๕.๑๑เอกสารอ้างอิงทางวิชาการที่เกี่ยวกับศัตรูพืชชื่อวิทยาศาสตร์และชื่อพ้องประเภท(แมลง ไร ราแบคทีเรีย ฯลฯ )ลำดับวงศ์ชื่อสามัญส่วนของพืชที่ถูกทำลายเอกสารอ้างอิง๒.๖ข้อมูลเกี่ยวกับการจัดการหลังการเก็บเกี่ยว๒.๖.๑วิธีการบรรจุ๒.๖.๒กระบวนการตรวจก่อนส่งออก๒.๖.๓การกำจัดศัตรูพืชหลังการเก็บเกี่ยว๒.๖.๔การเก็บรักษาสินค้าและมาตรการป้องกันศัตรูพืช๒.๖.๕การขนส่ง (ภายในประเทศและระหว่างประเทศ)๒.๗กระบวนการที่ใช้ในปัจจุบันสำหรับการให้การรับรองสุขอนามัยพืช เช่นการตรวจสอบในแปลงปลูกการสุ่มตัวอย่าง การระบุข้อความพิเศษ เป็นต้น๒.๘ผลการวิเคราะห์ความเสี่ยงศัตรูพืชที่เคยดำเนินการไปแล้วกับประเทศอื่น๒.๙ข้อมูลที่นำเสนอเพื่อประกอบการพิจารณา ควรเป็นข้อมูลล่าสุดหรือมีอายุน้อยกว่า ๑๐ ปีและผ่านการพิสูจน์ความถูกต้อง หรือรับรองจากองค์กรอารักขาพืชแห่งชาติของประเทศผู้ส่งออกข้อ ๓ การวิเคราะห์ความเสี่ยงศัตรูพืชจะดำเนินการโดยอาศัยแนวทางของมาตรฐานระหว่างประเทศสำหรับมาตรการสุขอนามัยพืชซึ่งกระบวนการดังกล่าวจะเกี่ยวข้องกับการจำแนกศัตรูพืชซึ่งติดมากับพืชเป็นศัตรูพืชกักกันการประเมินศักยภาพที่ศัตรูพืชกักกันจะเข้ามาในประเทศ การประเมินผลกระทบทางเศรษฐกิจและสภาพแวดล้อมที่เกิดขึ้นจากการเข้ามาของศัตรูพืชกักกันและการกำหนดมาตรการลดความเสี่ยงสำหรับศัตรูพืชกักกันการดำเนินการวิเคราะห์ความเสี่ยงศัตรูพืชให้เสร็จสมบูรณ์ในทุกขั้นตอนอาจจะเกี่ยวพันถึงการส่งเจ้าหน้าที่กักกันพืชเดินทางไปยังประเทศผู้ส่งออกเพื่อประเมินการบริหารจัดการศัตรูพืชในแหล่งผลิต ระบบการตรวจรับรองการปลอดศัตรูพืชก่อนส่งออก วิธีกำจัดศัตรูพืชกักกันบนพืชหลังการเก็บเกี่ยวข้อ ๔ การนำเข้าสิ่งต้องห้ามอาจจำเป็นต้องกำหนดให้มีเจ้าหน้าที่กักกันพืชเดินทางไปปฏิบัติงานเพื่อตรวจสอบสิ่งต้องห้ามก่อนส่งออกในประเทศผู้ส่งออกเป็นครั้งคราวหรือตลอดฤดูกาลส่งออกข้อ ๕ ให้ประเทศผู้ส่งออกเป็นผู้รับผิดชอบค่าใช้จ่ายของเจ้าหน้าที่กักกันพืชที่เดินทางไปปฏิบัติงานตามข้อ๓ และข้อ ๔ ตามรายละเอียดแนบท้ายประกาศนี้ทั้งนี้ตั้งแต่บัดนี้เป็นต้นไปประกาศ ณ วันที่ ๑๑กรกฎาคม พ.ศ. ๒๕๕๐อดิศักดิ์ ศรีสรรพกิจอธิบดีกรมวิชาการเกษตร[เอกสารแนบท้าย]๑. ค่าใช้จ่ายสำหรับพนักงานเจ้าหน้าที่แนบท้ายประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการวิเคราะห์ความเสี่ยงศัตรูพืชซึ่งการนำเข้าสิ่งต้องห้าม(ดูข้อมูลจากภาพกฎหมาย)วัชศักดิ์/ผู้จัดทำ๒๘ สิงหาคม ๒๕๕๐พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษา เล่ม ๑๒๔/ตอนพิเศษ ๙๙ ง/หน้า ๙/๑๗ สิงหาคม ๒๕๕๐